title: Padomes Lēmums (ES) 2015/397 ( 2015. gada 5. marts ), ar ko nosaka nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 un 129 par grozījumu Nr. 2 ANO VTN Nr. 3 attiecībā uz motociklu bremžu sistēmu un par grozījumu Nr. 3 ANO VTN Nr. 4 attiecībā uz Starptautisko lieljaudas transportlīdzekļu sertifikācijas procedūru

text:
               11.3.2015

               LV

               Eiropas Savienības Oficiālais Vēstnesis

               L 66/12

         PADOMES LĒMUMS (ES) 2015/397
   (2015. gada 5. marts),
   ar ko nosaka nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 un 129 par grozījumu Nr. 2 ANO VTN Nr. 3 attiecībā uz motociklu bremžu sistēmu un par grozījumu Nr. 3 ANO VTN Nr. 4 attiecībā uz Starptautisko lieljaudas transportlīdzekļu sertifikācijas procedūru
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 97/836/EK (1) Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”).

               (2)

               Saskaņā ar Padomes Lēmumu 2000/125/EK (2) Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”).

               (3)

               Ar Eiropas Parlamenta un Padomes Direktīvu 2007/46/EK (3) dalībvalstu apstiprināšanas sistēmas aizstāja ar Savienības apstiprināšanas procedūru un izveidoja saskaņotu sistēmu, kas ietver administratīvus noteikumus un vispārējas tehniskas prasības visiem jauniem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus iekļāva ES transportlīdzekļu tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš ir pieņemta minētā direktīva, Savienības tiesību aktus ES transportlīdzekļu tipa apstiprināšanas sistēmā aizvien biežāk aizstāj ANO noteikumi.

               (4)

               Prasības saistībā ar konkrētiem elementiem vai funkcijām, uz ko attiecas ANO Noteikumi Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 un 129, ANO VTN Nr. 3 attiecībā uz motociklu bremžu sistēmu un ANO VTN Nr. 4 attiecībā uz Starptautisko lieljaudas transportlīdzekļu sertifikācijas procedūru, būtu jāpielāgo atbilstīgi gūtajai pieredzei un tehnikas attīstībai.

               (5)

               Tāpēc ir jānosaka nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā attiecībā uz minēto ANO tiesību aktu pieņemšanu,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā 2015. gada 10. līdz 13. martā, ir atbalstīt ANO tiesību aktus, kuri uzskaitīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 5. martā

            Padomes vārdā –

            priekšsēdētāja

         D. REIZNIECE-OZOLA

      (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) (OV L 346, 17.12.1997., 78. lpp.).

      (2)  Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) (OV L 35, 10.2.2000., 12. lpp.).

      (3)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).

      PIELIKUMS

                  Priekšlikums par Noteikumu Nr. 3 (Atstarojošās ierīces) 02. grozījumu sērijas 16. papildinājumu

                  ECE/TRANS/WP.29/2015/14

                  Priekšlikums par Noteikumu Nr. 7 (Gabarītgaismas lukturi, bremžu signāllukturi un kontūrgaismas lukturi) 02. grozījumu sērijas 24. papildinājumu

                  ECE/TRANS/WP.29/2015/15

                  Priekšlikums par Noteikumu Nr. 13 (Smago transportlīdzekļu bremžu sistēma) 11. grozījumu sērijas 13. papildinājumu

                  ECE/TRANS/WP.29/2015/6

                  Priekšlikums par Noteikumu Nr. 19 (Priekšējie miglas lukturi) 04. grozījumu sērijas 8. papildinājumu

                  ECE/TRANS/WP.29/2015/16

                  Priekšlikums par Noteikumu Nr. 23 (Atpakaļgaitas lukturi) 20. papildinājumu

                  ECE/TRANS/WP.29/2015/17

                  Priekšlikums par Noteikumu Nr. 37 (Kvēlspuldzes) 03. grozījumu sērijas 44. papildinājumu

                  ECE/TRANS/WP.29/2015/18

                  Priekšlikums par Noteikumu Nr. 38 (Pakaļējie miglas lukturi) 17. papildinājumu

                  ECE/TRANS/WP.29/2015/19

                  Priekšlikums par Noteikumu Nr. 41 (Motociklu trokšņa emisijas) 04. grozījumu sērijas 2. papildinājumu

                  ECE/TRANS/WP.29/2015/2

                  Priekšlikums par Noteikumu Nr. 43 (Bezšķembu stiklojumi) 01. grozījumu sērijas 4. papildinājumu

                  ECE/TRANS/WP.29/2015/11

                  Noteikumu Nr. 43 (Bezšķembu stiklojumi) 3. pārskatītās redakcijas 5. labojums

                  ECE/TRANS/WP.29/2015/34

                  Priekšlikums par Noteikumu Nr. 45 (Priekšējo lukturu tīrītāji) 01. grozījumu sērijas 9. papildinājumu

                  ECE/TRANS/WP.29/2015/20

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 06. grozījumu sērijas 6. papildinājumu

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 05. grozījumu sērijas 8. papildinājumu

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 04. grozījumu sērijas 15. papildinājumu

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Priekšlikums par Noteikumu Nr. 50 (Mopēdu un motociklu gabarītgaismas lukturi, bremžu lukturi, virzienlukturi) 17. papildinājumu

                  ECE/TRANS/WP.29/2015/24

                  Priekšlikums par Noteikumu Nr. 51 (M un N kategorijas transportlīdzekļu troksnis) 03. grozījumu sēriju

                  ECE/TRANS/WP.29/2015/3

                  Priekšlikums par Noteikumu Nr. 53 (Apgaismes ierīču un gaismas signālierīču uzstādīšana L3 kategorijas transportlīdzekļos) 01. grozījumu sērijas 15. papildinājumu

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Priekšlikums par Noteikumu Nr. 55 (Mehāniskās sakabes) 01. grozījumu sērijas 4. papildinājumu

                  ECE/TRANS/WP.29/2015/7

                  Priekšlikums par Noteikumu Nr. 59 (Rezerves trokšņa slāpēšanas sistēmas) 02. grozījumu sēriju

                  ECE/TRANS/WP.29/2015/4

                  Priekšlikums par Noteikumu Nr. 75 (Motociklu/mopēdu riepas) 15. papildinājumu

                  ECE/TRANS/WP.29/2015/8

                  Priekšlikums par Noteikumu Nr. 78 (L kategorijas transportlīdzekļu bremžu sistēma) 03. grozījumu sērijas 2. papildinājumu

                  ECE/TRANS/WP.29/2015/9

                  Priekšlikums par Noteikumu Nr. 86 (Apgaismes ierīču un gaismas signālierīču uzstādīšana lauksaimniecības traktoros) 6. papildinājumu

                  ECE/TRANS/WP.29/2015/26

                  Priekšlikums par Noteikumu Nr. 98 (Galvenie lukturi ar gāzizlādes gaismas avotiem) 01. grozījumu sērijas 6. papildinājumu

                  ECE/TRANS/WP.29/2015/27

                  Priekšlikums par Noteikumu Nr. 99 (Gāzizlādes gaismas avoti) 10. papildinājumu

                  ECE/TRANS/WP.29/2015/28

                  Priekšlikums par Noteikumu Nr. 106 (Lauksaimniecības transportlīdzekļu riepas) grozījumu 12. papildinājumu

                  ECE/TRANS/WP.29/2015/10

                  Priekšlikums par Noteikumu Nr. 107 (M2 un M3 kategorijas transportlīdzekļi) 06. grozījumu sērijas 2. papildinājumu

                  ECE/TRANS/WP.29/2014/77

                  Priekšlikums par Noteikumu Nr. 107 (M2 un M3 kategorijas transportlīdzekļi) 05. grozījumu sērijas 3. papildinājumu

                  ECE/TRANS/WP.29/2015/12

                  Priekšlikums par Noteikumu Nr. 107 (M2 un M3 kategorijas transportlīdzekļi) 06. grozījumu sērijas 3. papildinājumu

                  ECE/TRANS/WP.29/2015/44

                  Priekšlikums par Noteikumu Nr. 110 (Saspiestas dabasgāzes/sašķidrinātas dabasgāzes transportlīdzekļi) 01. grozījumu sērijas 3. papildinājumu

                  ECE/TRANS/WP.29/2015/13

                  Priekšlikums par Noteikumu Nr. 112 (Galvenie lukturi ar asimetrisku tuvo gaismu) 01. grozījumu sērijas 6. papildinājumu

                  ECE/TRANS/WP.29/2015/29

                  Priekšlikums par Noteikumu Nr. 113 (Galvenie lukturi ar simetrisku tuvo gaismu) 01. grozījumu sērijas 5. papildinājumu

                  ECE/TRANS/WP.29/2015/30

                  Priekšlikums par Noteikumu Nr. 117 (Riepas, rites pretestība, rites troksnis un saķere ar slapju virsmu) 02. grozījumu sērijas 7. papildinājumu

                  ECE/TRANS/WP.29/2015/5

                  Priekšlikums par Noteikumu Nr. 119 (Pagriešanās gaismu lukturi) 01. grozījumu sērijas 4. papildinājumu

                  ECE/TRANS/WP.29/2015/31

                  Priekšlikums par Noteikumu Nr. 123 (Adaptīvās priekšējā apgaismojuma sistēmas (AFS)) 01. grozījumu sērijas 7. papildinājumu

                  ECE/TRANS/WP.29/2015/32

                  Priekšlikums par Noteikumu Nr. 128 (Gaismas diodes (LED) gaismas avoti) 4. papildinājumu

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Priekšlikums par Noteikumu Nr. 129 (Uzlabotā bērnu ierobežotājsistēma) 4. papildinājumu

                  ECE/TRANS/WP.29/2015/43

                  Vispārējo tehnisko noteikumu Nr. 3 (Motociklu bremžu sistēma) 2. grozījums

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Vispārējo tehnisko noteikumu Nr. 4 (Starptautiska lieljaudas transportlīdzekļu sertifikācijas procedūra (WHDC)) 3. grozījums

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


title: 2013/790/ES: Padomes Lēmums ( 2013. gada 13. decembris ) par to, lai Eiropas Savienības vārdā apstiprinātu Konvencijas par robežšķērsojošo ūdensteču un starptautisko ezeru aizsardzību un izmantošanu 25. un 26. panta grozījumu

text:
               21.12.2013

               LV

               Eiropas Savienības Oficiālais Vēstnesis

               L 349/98

         PADOMES LĒMUMS
   (2013. gada 13. decembris)
   par to, lai Eiropas Savienības vārdā apstiprinātu Konvencijas par robežšķērsojošo ūdensteču un starptautisko ezeru aizsardzību un izmantošanu 25. un 26. panta grozījumu
   (2013/790/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Eiropas Savienība pēc Konvencijas par robežšķērsojošo ūdensteču un starptautisko ezeru aizsardzību un izmantošanu (“konvencija”) pieņemšanas 1995. gadā (1) kļuva par tās pusi.

               (2)

               Konvencijas galvenais mērķis ir izveidot regulējumu divpusējai un daudzpusējai sadarbībai, lai novērstu un kontrolētu robežšķērsojošo ūdensteču piesārņojumu un nodrošinātu ūdens resursu racionālu izmantošanu Apvienoto Nāciju Organizācijas Eiropas Ekonomikas komisijas dalībvalstīs (UNECE).

               (3)

               Konvencijas pušu sanāksmē 2003. gadā tās pauda vēlmi ļaut valstīm, kas atrodas ārpus UNECE reģiona, kļūt par minētās konvencijas pusēm, lai visā pasaulē veicinātu sadarbību upju baseinu robežās.

               (4)

               Valstis, kas atrodas ārpus UNECE reģiona, drīkst pievienoties citām UNECE vides konvencijām (piemēram, Konvencijai par iespēju griezties tiesu iestādēs saistībā ar vides jautājumiem un Konvencijai par ietekmes uz vidi novērtējumu pārrobežu kontekstā).

               (5)

               Eiropas Kopiena piedalījās pušu sanāksmē 2003. gadā, kurā tika pieņemts grozījums, ar kuru ikvienai valstij, kas ietilpst Apvienoto Nāciju Organizācijā, ar pušu sanāksmes piekrišanu atļāva pievienoties minētajai konvencijai.

               (6)

               Minētais grozījums stāsies spēkā tad, kad to būs apstiprinājušas visas valstis un organizācijas, kuras 2003. gada 28. novembrī bija minētās konvencijas puses.

               (7)

               Minētais grozījums būtu jāpieņem Savienības vārdā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā pieņem Konvencijas par robežšķērsojošo ūdensteču un starptautisko ezeru aizsardzību un izmantošanu (“konvencija”) 25. un 26. panta grozījumu (turpmāk “grozījums”), ar kuru šo konvenciju padara pieejamu visām Apvienoto Nāciju Organizācijas dalībvalstīm un kuru pieņēma Trešajā pušu sanāksmē.
   Grozījuma teksts ir pievienots šim lēmumam.
   2. pants
   Padomes priekšsēdētājs norīko personu, kas ir tiesīga Savienības vārdā deponēt Konvencijas 21. panta 4. punktā paredzēto dokumentu par grozījuma pieņemšanu, izsakot Savienības piekrišanu uzņemties šā grozījuma saistības.
   3. pants
   Šis lēmums stājas spēkā tā pieņemšanas dienā.

      Briselē, 2013. gada 13. decembrī

            Padomes vārdā –

            priekšsēdētājs

         V. MAZURONIS

      (1)  OV L 186, 5.8.1995., 42. lpp.

      ŪDENS KONVENCIJAS GROZĪJUMS

                  a)

                  pēc konvencijas 25. panta 2. punkta pievieno jaunu punktu šādā redakcijā:
                  “3.   Jebkura cita valsts, kas nav minēta 2. punktā un kas ir Apvienoto Nāciju Organizācijas dalībvalsts, drīkst pievienoties šai konvencijai ar pušu apspriedes piekrišanu. Attiecīgā valsts savā pievienošanās dokumentā sniedz paziņojumu un norāda, ka no pušu apspriedes ir saņemta piekrišana par tās pievienošanos konvencijai, un norāda piekrišanas saņemšanas datumu. Pušu apspriedē netiek izskatīts neviens šāds Apvienoto Nāciju Organizācijas dalībvalsts pievienošanās lūgums piekrišanas saņemšanai, kamēr šis punkts nav stājies spēkā visām valstīm un organizācijām, kuras 2003. gada 28. novembrī bija šīs konvencijas puses.”,
                  un attiecīgi maina pārējo punktu numerāciju;

                  b)

                  konvencijas 26. panta 3. punktā pēc teksta “23. pantā” iekļauj tekstu “vai 25. panta 3. punktā minētajai”.


title: Eiropas Parlamenta Lēmums (ES) 2016/1474 (2016. gada 28. aprīlis) par Eiropas Savienības 2014. finanšu gada vispārējā budžeta izpildes apstiprināšanu, X iedaļa – Eiropas Ārējās darbības dienests

text:
               14.9.2016

               LV

               Eiropas Savienības Oficiālais Vēstnesis

               L 246/141

         EIROPAS PARLAMENTA LĒMUMS (ES) 2016/1474
   (2016. gada 28. aprīlis)
   par Eiropas Savienības 2014. finanšu gada vispārējā budžeta izpildes apstiprināšanu, X iedaļa – Eiropas Ārējās darbības dienests
   EIROPAS PARLAMENTS,

               —

               ņemot vērā Eiropas Savienības 2014. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2014. finanšu gadu (COM(2015) 377 – C8-0208/2015) (2),

               —

               ņemot vērā Revīzijas palātas pārskatu par budžeta izpildi 2014. finanšu gadā un iestāžu atbildes (3),

               —

               ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 55., 99. un 164. līdz 167. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Ārlietu komitejas atzinumu (A8-0136/2016),

               1.

               sniedz Savienības augstajai pārstāvei ārlietās un drošības politikas jautājumos apstiprinājumu par Eiropas Ārējās darbības dienesta 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ārējās darbības dienestam, Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 51, 20.2.2014.

      (2)  OV C 377, 13.11.2015., 1. lpp.

      (3)  OV C 373, 5.11.2015., 1. lpp.

      (4)  OV C 377, 13.11.2015., 146. lpp.

      (5)  OV L 298, 26.10.2012., 1. lpp.


title: Tobias Pflüger imunitātes un privilēģijas aizstāvēšana Eiropas Parlamenta 2009. gada 24. novembra lēmums par pieprasījumu aizstāvēt Tobias Pflüger imunitāti un privilēģijas (2009/2055(IMM))

text:
               21.10.2010

               LV

               Eiropas Savienības Oficiālais Vēstnesis

               CE 285/84

         Otrdiena, 2009. gada 24. novembrisTobias Pflüger imunitātes un privilēģijas aizstāvēšana
   P7_TA(2009)0082
   Eiropas Parlamenta 2009. gada 24. novembra lēmums par pieprasījumu aizstāvēt Tobias Pflüger imunitāti un privilēģijas (2009/2055(IMM))
   2010/C 285 E/15

      Eiropas Parlaments,
   ņemot vērā 2009. gada 5. maija plenārsēdē paziņoto Tobias Pflüger pieprasījumu aizstāvēt viņa imunitāti,
   ņemot vērā 10. pantu 1965. gada 8. aprīļa Protokolā par privilēģijām un neaizskaramību Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
   ņemot vērā Vācijas Federatīvās Republikas Pamatlikuma 46. pantu,
   ņemot vērā tā 2006. gada 16. maija lēmumu par pieprasījumu atcelt Tobias Pflüger imunitāti (2),
   ņemot vērā Reglamenta 6. panta 3. punktu un 7. pantu,
   ņemot vērā Juridiskās komitejas ziņojumu (A7-0054/2009),

               A.

               tā kā Parlaments jau ar 2006. gada 16. maija lēmumu atcēla Tobias Pflüger imunitāti, pamatojoties uz tiem pašiem faktiem;

               B.

               tā kā pēc izmeklēšanas izrādījās, ka ne 2009. gada 2. marta spriedums Tobias Pflüger lietā, ne prokurora 2009. gada 15. aprīļa prasība piespriest stingrāku sodu neapdraud Parlamenta prerogatīvas,

               1.

               nolemj neaizstāvēt Tobias Pflüger imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Vācijas Federatīvās Republikas attiecīgajai iestādei.

      (1)  Lieta 101/63, Wagner/Fohrmann un Krier, 1964. g. Recueil, 383. lpp., kā arī lieta 149/85, Wybot/Faure un citi, 1986. g. Recueil, 2391. lpp.

      (2)  OV C 297 E, 7.12.2006., 74. lpp.


title: Padomes lēmums (2002. gada 19. jūlijs) par Eiropas Ogļu un tērauda kopienas dibināšanas līguma (EOTK) izbeigšanās sekām attiecībā uz starptautiskajiem nolīgumiem, ko noslēgusi EOTK

text:
Svarīgs juridisks paziņojums

|

32002D0596

Oficiālais Vēstnesis L 194 , 23/07/2002 Lpp. 0036 - 0036

		Padomes lēmums(2002. gada 19. jūlijs)par Eiropas Ogļu un tērauda kopienas dibināšanas līguma (EOTK) izbeigšanās sekām attiecībā uz starptautiskajiem nolīgumiem, ko noslēgusi EOTK(2002/596/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 1. punktu,ņemot vērā Komisijas priekšlikumu,tā kā:(1) Ievērojot Eiropas Ogļu un tērauda kopienas (EOTK) dibināšanas līguma 97. pantu, tā darbības laiks beigsies 2002. gada 23. jūlijā.(2) EOTK ir noslēgusi vairākus starptautiskus nolīgumus ar trešām valstīm.(3) Šie nolīgumi neparedz Eiropas Ogļu un tērauda kopienas (EOTK) dibināšanas līguma izbeigšanos.(4) Uz jautājumiem, kas ietverti Eiropas Ogļu un tērauda kopienas līgumā, pēc tā darbības izbeigšanās, attieksies Eiropas Kopienas dibināšanas līgums, tostarp tā 133. pants.(5) Dalībvalstu valdību pārstāvji, tiekoties Padomē, ir noteikuši, ka Eiropas Kopiena pievienojas tiesībām un pienākumiem, kas izriet no starptautiskiem nolīgumiem, ko noslēgusi EOTK [1].(6) Uzskata, ka Eiropas Kopienas interesēs ir turpināt šos starptautiskos nolīgumus pēc Eiropas Ogļu un tērauda kopienas (EOTK) dibināšanas līguma izbeigšanās, un tiem jāpāriet Eiropas Kopienai.(7) Dažiem no šiem nolīgumiem var būt vajadzīgi tehniski grozījumi, lai tos pielāgotu Eiropas Kopienas noteikumiem.(8) Būs nepieciešams atbilstīgi informēt attiecīgās trešās valstis,IR PIEŅĒMUSI ŠO LĒMUMU.1. pantsNo 2002. gada 24. jūlija Eiropas Kopiena pievienojas tiesībām un pienākumiem, kas izriet no starptautiskiem nolīgumiem, ko EOTK noslēgusi ar trešām valstīm.2. pantsKomisija informē attiecīgās trešās valstis par to, ka Eiropas Kopiena pārņem EOTK tiesības un pienākumus, kas izriet no attiecīgajiem nolīgumiem. Turklāt tā apņemas veikt visus vajadzīgos tehniskos grozījumus, lai nolīgumus pielāgotu Eiropas Kopienas noteikumiem, un vajadzības gadījumā apspriež nolīgumu grozījumus.3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Šo lēmumu piemēro no 2002. gada 24. jūlija.Briselē, 2002. gada 19. jūlijāPadomes vārdā —priekšsēdētājsT. Pedersen[1] OV L 194, 23.7.2002., 35. lpp.--------------------------------------------------


title: Padomes Lēmums 2012/33/KĀDP ( 2012. gada 23. janvāris ), ar ko ieceļ Eiropas Savienības īpašo pārstāvi Tuvo Austrumu miera procesā

text:
               24.1.2012

               LV

               Eiropas Savienības Oficiālais Vēstnesis

               L 19/17

         PADOMES LĒMUMS 2012/33/KĀDP
   (2012. gada 23. janvāris),
   ar ko ieceļ Eiropas Savienības īpašo pārstāvi Tuvo Austrumu miera procesā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2003. gada 21. jūlijā pieņēma Vienoto rīcību 2003/537/KĀDP (1), ar ko Marc OTTE kungu iecēla par Eiropas Savienības īpašo pārstāvi (“ESĪP”) Tuvo Austrumu miera procesā.

               (2)

                  Andreas REINICKE kungs būtu jāieceļ par ESĪP Tuvo Austrumu miera procesā laikposmam no 2012. gada 1. februāra līdz 2013. gada 30. jūnijam.

               (3)

               ESĪP īstenos savas pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis

      Andreas REINICKE kungs tiek iecelts par Eiropas Savienības īpašo pārstāvi (“ESĪP”) Tuvo Austrumu miera procesā (“miera process”) laikposmam no 2012. gada 1. februāra līdz 2013. gada 30. jūnijam. ESĪP pilnvaras var beigties agrāk, ja Padome pēc Savienības Augstā pārstāvja ārlietās un drošības politikas jautājumos (“AP”) priekšlikuma pieņem tādu lēmumu.
   2. pants
   Politikas mērķi
   1.   ESĪP pilnvaru pamatā ir Savienības politikas mērķi attiecībā uz miera procesu.
   2.   Šie mērķi inter alia ietver:

               a)

               vispārēju mieru, kas būtu jānodrošina, pamatojoties uz attiecīgajām Apvienoto Nāciju Organizācijas (“ANO”) Drošības padomes rezolūcijām, Madrides principiem, ceļvedi, pušu iepriekš noslēgtiem nolīgumiem un Arābu miera iniciatīvu;

               b)

               risinājumu, kas paredz divu valstu – Izraēlas un demokrātiskas, vienotas, dzīvotspējīgas, miermīlīgas un suverēnas palestīniešu valsts – pastāvēšanu, kuras pastāv viena otrai līdzās ar atzītām un drošām robežām, uztur normālas attiecības ar kaimiņvalstīm saskaņā ar ANO Drošības padomes Rezolūcijām 242 (1967), 338 (1973), 1397 (2002) un 1402 (2002) un Madrides principiem;

               c)

               Izraēlas un Sīrijas, kā arī Izraēlas un Libānas konflikta atrisinājumu;

               d)

               risinājumu, lai izlemtu Jeruzalemes kā nākamās divu valstu galvaspilsētas statusu, un taisnīgu, dzīvotspējīgu un saskaņotu palestīniešu bēgļu problēmas atrisinājumu;

               e)

               turpmākus pasākumus pēc miera procesa, lai panāktu nolīgumu par galīgo statusu un izveidotu Palestīnas valsti, tostarp nostiprinot Tuvo Austrumu Kvarteta (“Kvarteta”) kā ceļveža sarga nozīmi, lai tas pārraudzītu, kā abas puses pilda pienākumus, kas tām paredzēti gan ceļvedī, gan saskaņā ar starptautiskajiem centieniem panākt vispārēju arābu valstu un Izraēlas mieru.

         3.   Šie mērķi balstās uz Savienības saistībām starptautiskajā sabiedrībā, jo īpaši Kvartetā, sadarboties ar pusēm un partneriem, lai izmantotu jebkuru iespēju visām reģiona tautām nodrošināt mieru un cilvēku cienīgu nākotni.
   4.   ESĪP atbalsta AP darbu reģionā, tostarp Kvartetā.
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               nodrošināt aktīvu un efektīvu Savienības ieguldījumu darbībās un ierosmēs, ar kurām panākt Izraēlas un Palestīnas, kā arī Izraēlas un Sīrijas un Izraēlas un Libānas konflikta galīgu atrisinājumu;

               b)

               veicināt un uzturēt ciešus kontaktus ar visām miera procesa pusēm, citām reģiona valstīm, Kvarteta locekļiem un citām attiecīgām valstīm, kā arī ar ANO un citām attiecīgām starptautiskajām organizācijām, lai sadarbībā ar tām stiprinātu miera procesu;

               c)

               nodrošināt nepārtrauktu Savienības klātbūtni attiecīgos starptautiskos forumos un dot ieguldījumu krīžu pārvarēšanā un novēršanā;

               d)

               novērot un atbalstīt pušu miera sarunas un minēto sarunu kontekstā iesniegt Savienības priekšlikumus tās vārdā;

               e)

               sniegt ieguldījumu, ja to lūdz, pušu panākto starptautisko nolīgumu īstenošanā un iesaistīties diplomātiskos pasākumos, ja minētos nolīgumus neievēro;

               f)

               pievērst īpašu uzmanību faktoriem, kas ietekmē miera procesa reģionālos mērogus;

               g)

               konstruktīvi sadarboties ar līgumslēdzējām pusēm miera procesā, lai veicinātu demokrātijas pamatnormu, tostarp cilvēktiesību un tiesiskuma, ievērošanu;

               h)

               nākt klajā ar priekšlikumiem par Savienības iesaistīšanos miera procesā un par to, kā labāk īstenot Savienības ierosmes un centienus, kas saistīti ar pašreizējā miera procesa turpmāko virzību, piemēram, Savienības ieguldījumu palestīniešu reformās, arī aptverot attiecīgo Savienības attīstības projektu politiskos aspektus;

               i)

               pārraudzīt, kādas darbības abas puses veic, īstenojot ceļvedi un risinot jautājumus, kas varētu nelabvēlīgi ietekmēt sarunas par pastāvīgo statusu, dodot iespēju Kvartetam labāk novērtēt, kā puses ievēro saistības;

               j)

               kā sūtnim Kvartetā ziņot par sarunu norisi un rezultātiem un palīdzēt sagatavot Kvarteta sūtņu sanāksmes, pamatojoties uz Savienības nostāju un koordinējot darbības ar citiem Kvarteta locekļiem;

               k)

               sekmēt Savienības politikas cilvēktiesību jomā, tostarp Savienības pamatnostādņu cilvēktiesību jomā, īstenošanu, jo īpaši – ES pamatnostādnes par bērniem bruņotos konfliktos, kā arī par vardarbību pret sievietēm un meitenēm un par visu veidu pret viņām vērstas diskriminācijas apkarošanu, un Savienības politiku attiecībā uz ANO Drošības padomes Rezolūciju 1325 (2000) par sievietēm, mieru un drošību, tostarp veicot uzraudzību un ziņojot par norisēm, kā arī formulējot ieteikumus šajā sakarā;

               l)

               palīdzēt reģiona sabiedriskās domas veidotājiem labāk izprast Savienības nozīmi.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā. Lai pildītu savas pilnvaras un konkrētos pienākumus misijas darbības vietā, ESĪP misiju pilda ar pilnu atdevi.
   2.   Politikas un drošības komiteja (“PDK”) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (“EĀDD”).
   4.   Konkrēti, veicot savus uzdevumus, ESĪP cieši sadarbojas ar ES pārstāvniecību Jeruzalemē, Savienības delegāciju Telavivā, kā arī ar citām attiecīgām Savienības delegācijām reģionā.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2012. gada 1. februāra līdz 2013. gada 30. jūnijam ir EUR 1 300 000.
   2.   Izdevumus, ko finansē no 1. punktā paredzētās summas, var veikt no 2012. gada 1. februāra. Izdevumus pārvalda saskaņā ar procedūrām un noteikumiem, kurus piemēro Savienības vispārējam budžetam.
   3.   Izdevumus pārvalda saskaņā ar līgumu, kas noslēgts starp ESĪP un Komisiju. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar savām pilnvarām un atbilstīgajiem piešķirtajiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi un regulāri informē Padomi un Komisiju par savas komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu atbilstīgi maksā vai nu attiecīgā dalībvalsts, attiecīgā Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi vai uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   ES klasificētas informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācija un/vai dalībvalstis attiecīgā gadījumā nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

               a)

               izstrādājot drošības plānu konkrētai misijai, pamatojoties uz EĀDD norādēm, ietverot tajā misijai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī paredzot pasākumus drošības negadījumu novēršanai un misijas ārkārtas situācijas un evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska izvērtējuma pakāpe, ko misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus arī Ārlietu padomei.
   12. pants
   Koordinācija
   1.   ESĪP veicina vispārēju Savienības politisko koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanai. ESĪP darbības koordinē ar Komisijas darbībām, kā arī attiecīgā gadījumā ar darbībām, ko reģionā veic citi ESĪP, tostarp EĀDD darbībām Vidusjūras dienvidu reģionā. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP ciešā sadarbībā ar Savienības delegācijas Telavivā vadītāju sniedz norādes par vietējo politisko situāciju Eiropas Savienības Policijas misijas palestīniešu teritorijās (EUPOL COPPS) un Eiropas Savienības Robežu palīdzības misijas Rafas šķērsošanas punktā (ES RPM Rafa) vadītājiem. ESĪP un civilās operācijas komandieris vajadzības gadījumā savstarpēji apspriežas. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP 2012. gada novembra beigās iesniedz AP, Padomei un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2012. gada 23. janvārī

            Padomes vārdā –

            priekšsēdētāja

         C. ASHTON

      (1)  OV L 184, 23.7.2003., 45. lpp.

      (2)  OV L 141, 27.5.2011., 17. lpp.


title: Padomes Lēmums (ES) 2016/1817 (2016. gada 7. oktobris), ar ko ieceļ Reģionu komitejas locekļa aizstājēju, ko izvirzījusi Spānijas Karaliste

text:
               14.10.2016

               LV

               Eiropas Savienības Oficiālais Vēstnesis

               L 278/45

         PADOMES LĒMUMS (ES) 2016/1817
   (2016. gada 7. oktobris),
   ar ko ieceļ Reģionu komitejas locekļa aizstājēju, ko izvirzījusi Spānijas Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), 2015/190 (2) un 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2015. gada 5. oktobrī ar Padomes Lēmumu (ES) 2015/1792 (4)
                  María Victoria PALAU TÁRREGA kundzi locekļa aizstājēja amatā aizstāja Elena CEBRIÁN CALVO kundze.

               (2)

               Pēc Elena CEBRIÁN CALVO kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelts/iecelts:

               —

                  D. Joan CALABUIG RULL kungs, Delegado para la Unión Europea y Relaciones Externas de la Generalidad Valenciana.

         2. pants
   Šis lēmums stājas spēkā tā pieņemšanas dienā.

      Briselē, 2016. gada 7. oktobrī

            Padomes vārdā –

            priekšsēdētājs

         M. LAJČÁK

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

      (4)  Padomes Lēmums (ES) 2015/1792 (2015. gada 5. oktobris), ar ko ieceļ piecus Reģionu komitejas locekļus un piecus locekļu aizstājējus no Spānijas (OV L 260, 7.10.2015., 28. lpp.).


title: Padomes Lēmums (1971. gada 14. jūnijs), ar ko paredz Līguma 51. panta piemērošanu Francijas aizjūras departamentiem

text:
Svarīgs juridisks paziņojums

|

31971D0238

Oficiālais Vēstnesis L 149 , 05/07/1971 Lpp. 0001 - 0001 Speciālizdevums dāņu valodā: Sērija II Sējums I(2) Lpp. 0123  Speciālizdevums angļu valodā: Sērija II Sējums I(2) Lpp. 0197  Speciālizdevums grieķu valodā Nodaļa 05 Sējums 1 Lpp. 0072  Speciālizdevums spāņu valodā: Nodaļa 05 Sējums 1 Lpp. 0147  Speciālizdevums portugāļu valodā Nodaļa 05 Sējums 1 Lpp. 0147

		Padomes lēmums(1971. gada 14. jūnijs),ar ko paredz Līguma 51. panta piemērošanu Francijas aizjūras departamentiem(71/238/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 227. panta 2. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu,tā kā saskaņā ar Līguma 227. panta 2. punkta otro daļu Padomei ir jāizstrādā nosacījumi, atbilstīgi kuriem Francijas aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un jo īpaši Līguma 51. pantu;tā kā saskaņā ar Regulas Nr. 3 par viesstrādnieku sociālo nodrošinājumu [3] 1. pantu un A pielikumu minēto regulu piemēro Francijas aizjūras departamentiem un Alžīrijai; tā kā 1965. gada 30. jūlija Regula Nr. 109/65/EEK [4] ir izslēgusi Alžīriju no Regulas Nr. 3 A pielikuma;tā kā ar Padomes 1968. gada 15. oktobra Lēmumu [5] tika noteikta Līguma 48. un 49. panta, kā arī normu, kas pieņemtas to īstenošanai, piemērošana Francijas aizjūras departamentiem;tā kā ir pamats arī Līguma 51. pantu padarīt piemērojamu šiem departamentiem,IR PIEŅĒMUSI ŠĀDU LĒMUMU.1. pantsEiropas Ekonomikas kopienas dibināšanas līguma 51. pantu un minētā panta īstenošanai pieņemtās normas attiecas uz Francijas aizjūras departamentiem.2. pantsŠo lēmumu publicē Eiropas Kopienu Oficiālajā Vēstnesī nodaļā "Tiesību akti I". Tas stājas spēkā septītā mēneša pirmajā dienā pēc tam, kad publicēta īstenošanas regula, kas minēta 97. pantā Regulā (EEK) Nr. 1408/71 [6] (1971. gada 14. jūnijs) par sociālā nodrošinājuma shēmu piemērošanu darbiniekiem un viņu ģimenes locekļiem, kas pārvietojas Kopienā.Luksemburgā, 1971. gada 14. jūnijāPadomes vārdā —priekšsēdētājsM. Cointat[1] OV 194, 28.10.1966., 3359./66. lpp.[2] OV C 10, 14.2.1968., 42. lpp.[3] OV 30, 16.12.1958., 561./58.–596./58. lpp.[4] OV 125, 9.7.1965., 2124./65.–2130./65. lpp.[5] OV L 257, 19.10.1968., 1. lpp.[6] OV L 149, 5.7.1971., 2. lpp.--------------------------------------------------


               9.3.2016

               LV

               Eiropas Savienības Oficiālais Vēstnesis

               C 93/364

         P7_TA(2013)0349

      Luigi Berlinguer iecelšana komitejā, ko izveido saskaņā ar LESD 255. pantu
   Eiropas Parlamenta 2013. gada 10. septembra lēmums, ar ko ierosina Luigi Berlinguer iecelt darbam komitejā, kas minēta Līguma par Eiropas Savienības darbību 255. pantā (2013/2161(INS))
   (2016/C 093/38)

      Eiropas Parlaments,

               —

               ņemot vērā Līguma par Eiropas Savienības darbību (LESD) 255. panta otro daļu,

               —

               ņemot vērā Reglamenta 107.a pantu,

               A.

               tā kā Luigi Berlinguer atbilst LESD 255. panta otrajā daļā paredzētajiem nosacījumiem,

               1.

               ierosina Luigi Berlinguer iecelt darbam minētajā komitejā;

               2.

               uzdod priekšsēdētājam šo lēmumu nosūtīt Tiesas priekšsēdētājam.


title: Padomes Lēmums (2003. gada 17. marts), kas attiecas uz noslēgto Nolīgumu vēstuļu apmaiņas veidā starp Eiropas Kopienu un Vjetnamas Sociālistiskās Republiku, ar ko groza Eiropas Kopienas un Vjetnamas valdības saprašanās memorandu par krāpšanas novēršanu apavu tirdzniecībā

text:
Svarīgs juridisks paziņojums

|

32003D0360

Oficiālais Vēstnesis L 124 , 20/05/2003 Lpp. 0033 - 0033

		Padomes lēmums(2003. gada 17. marts),kas attiecas uz noslēgto Nolīgumu vēstuļu apmaiņas veidā starp Eiropas Kopienu un Vjetnamas Sociālistiskās Republiku, ar ko groza Eiropas Kopienas un Vjetnamas valdības saprašanās memorandu par krāpšanas novēršanu apavu tirdzniecībā(2003/360/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Komisija Kopienas vārdā ar Vjetnamas Sociālistisko Republiku ir apspriedušas noslēgto Nolīgumu vēstuļu apmaiņas veidā, ar ko groza Eiropas Kopienas un Vjetnamas valdības saprašanās memorandu par krāpšanas novēršanu apavu tirdzniecībā [1], kas parafēts 1999. gada 4. augustā un ir spēkā pagaidu kārtā no 2000. gada 1. janvāra.(2) Noslēgtais Nolīgums vēstuļu apmaiņas veidā jāapstiprina Kopienas vārdā,IR PIEŅĒMUSI ŠO LĒMUMU.Vienīgais pantsAr šo Kopienas vārdā tiek apstiprināts vēstuļu apmaiņas veidā noslēgtais Eiropas Kopienas un Vjetnamas Nolīgums, ar ko groza Eiropas Kopienas un Vjetnamas valdības saprašanās memorandu par krāpšanas novēršanu apavu tirdzniecībā.Nolīguma teksts ir pievienots šim lēmumam.Briselē, 2003. gada 17. martāPadomes vārdā —priekšsēdētājsG. Drys[1] OV L 1, 4.1.2000., 13. lpp.--------------------------------------------------


title: 2011/565/ES: Eiropas Parlamenta Lēmums ( 2011. gada 10. maijs ) par kontu slēgšanu saistībā ar 8., 9. un 10. Eiropas Attīstības fonda 2009. finanšu gada budžeta izpildi

text:
               27.9.2011

               LV

               Eiropas Savienības Oficiālais Vēstnesis

               L 250/123

         EIROPAS PARLAMENTA LĒMUMS
   (2011. gada 10. maijs)
   par kontu slēgšanu saistībā ar 8., 9. un 10. Eiropas Attīstības fonda 2009. finanšu gada budžeta izpildi
   (2011/565/ES)
   EIROPAS PARLAMENTS,

               —

               ņemot vērā Komisijas ziņojumu par paveikto darbu attiecībā uz 2008. finanšu gada budžeta izpildes apstiprinājumu (COM(2010) 650) un Komisijas dienestu darba dokumentus (SEC(2010) 1437 un SEC(2010) 1438), kas pievienoti šim ziņojumam,

               —

               ņemot vērā 8., 9. un 10. Eiropas Attīstības fonda finanšu pārskatus un ieņēmumu un izdevumu pārskatus par 2009. finanšu gadu (COM(2010) 402 – C7-0220/2010),

               —

               ņemot vērā Komisijas 2010. gada 29. aprīļa gada pārskatu par 8., 9. un 10. Eiropas Attīstības fonda finanšu pārvaldību 2009. gadā,

               —

               ņemot vērā finanšu informāciju par Eiropas Attīstības fondiem (COM(2010) 319),

               —

               ņemot vērā Revīzijas palātas gada pārskatu par darbībām, ko finansē no astotā, devītā un desmitā Eiropas Attīstības fonda (EAF) 2009. finanšu gadā, ar Komisijas atbildēm (1),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (2), ko Revīzijas palāta iesniegusi saskaņā ar Līguma par Eiropas Savienības darbību (LESD) 287. pantu,

               —

               ņemot vērā Revīzijas palātas Īpašo ziņojumu Nr. 10/2008 par Eiropas Kopienas sniegto atbalstu veselības aprūpes pakalpojumu attīstībai Subsahāras Āfrikā,

               —

               ņemot vērā Revīzijas palātas Īpašo ziņojumu Nr. 18/2009 par EAF atbalsta efektivitāti reģionālās ekonomikas integrācijai Austrumāfrikā un Rietumāfrikā,

               —

               ņemot vērā Padomes 2011. gada 15. februāra ieteikumu attiecībā uz Komisijas atbrīvošanu no atbildības par Eiropas Attīstības fonda darbību īstenošanu 2009. finanšu gadā (05469/2011– C7-0050/2011, 05472/2011– C7-0049/2011, 05473/2011– C7-0048/2011),

               —

               ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kuru 2000. gada 23. jūnijā parakstīja Kotonū (3) un 2005. gada 25. jūnijā – Luksemburgā (4),

               —

               ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Lēmums par aizjūras asociāciju) (5), kas grozīts ar Padomes Lēmumu 2007/249/EK (6),

               —

               ņemot vērā 33. pantu Iekšējā nolīgumā, ko 1995. gada 20. decembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar Otro finanšu protokolu, kurš pievienots Ceturtajai ĀKK un EK konvencijai (7),

               —

               ņemot vērā 32. pantu Iekšējā nolīgumā, ko 2000. gada 18. septembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar finanšu protokolu, kas pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kuru 2000. gada 23. jūnijā noslēdza Kotonū (Benina), un par tāda finanšu atbalsta piešķiršanu aizjūras zemēm un teritorijām, uz kurām attiecas EK līguma ceturtā daļa (8),

               —

               ņemot vērā 2010. gada 5. maija rezolūciju (9), kas pievienota Parlamenta lēmumiem par Eiropas Savienības 2008. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, un jo īpaši tās 268. līdz 274. punktu,

               —

               ņemot vērā EK līguma 276. pantu un LESD 319. pantu,

               —

               ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (10),

               —

               ņemot vērā 119. pantu 2003. gada 27. marta Finanšu regulā, ko piemēro devītajam Eiropas Attīstības fondam (11),

               —

               ņemot vērā 142. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (12),

               —

               ņemot vērā Reglamenta 76. pantu un 77. panta trešo ievilkumu, kā arī VI pielikumu,

               —

               ņemot vērā Budžeta kontroles komitejas ziņojumu un Attīstības komitejas atzinumu (A7-0140/2011),

               1.

               konstatē, ka 8., 9. un 10. Eiropas Attīstības fonda galīgie gada pārskati ir tādi, kā norādīts Revīzijas palātas gada pārskata 2. tabulā;

               2.

               apstiprina kontu slēgšanu saistībā ar 8., 9. un 10. Eiropas Attīstības fonda 2009. finanšu gada budžeta izpildi;

               3.

               uzdod priekšsēdētājam šo lēmumu nosūtīt Padomei, Komisijai, Eiropas Savienības Tiesai, Revīzijas palātai un Eiropas Investīciju bankai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 303, 9.11.2010., 243. lpp.

      (2)  OV C 303, 9.11.2010., 253. lpp.

      (3)  OV L 317, 15.12.2000., 3. lpp.

      (4)  OV L 287, 28.10.2005., 4. lpp.

      (5)  OV L 314, 30.11.2001., 1. lpp. un OV L 324, 7.12.2001., 1. lpp.

      (6)  OV L 109, 26.4.2007., 33. lpp.

      (7)  OV L 156, 29.5.1998., 108. lpp.

      (8)  OV L 317, 15.12.2000., 355. lpp.

      (9)  OV L 252, 25.9.2010., 39. lpp.

      (10)  OV L 191, 7.7.1998., 53. lpp.

      (11)  OV L 83, 1.4.2003., 1. lpp.

      (12)  OV L 78, 19.3.2008., 1. lpp.


title: Padomes Lēmums (KĀDP) 2016/50 (2016. gada 18. janvāris), ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)

text:
               19.1.2016

               LV

               Eiropas Savienības Oficiālais Vēstnesis

               L 12/48

         PADOMES LĒMUMS (KĀDP) 2016/50
   (2016. gada 18. janvāris),
   ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 15. aprīlī pieņēma Lēmumu 2014/219/KĀDP (1) par Eiropas Savienības KDAP misiju Mali (EUCAP Sahel Mali), kas ir derīgs 24 mēnešus no EUCAP Sahel Mali sākšanas dienas.

               (2)

               Padome 2015. gada 19. janvārī pieņēma Lēmumu (KĀDP) 2015/76 (2), ar ko groza Lēmumu 2014/219/KĀDP un ar ko par EUCAP Sahel Mali sākuma datumu tika noteikts 2015. gada 15. janvāris un tai tika piešķirta finanšu atsauces summa laikposmam līdz 2016. gada 14. janvārim.

               (3)

               Lēmums 2014/219/KĀDP būtu jāgroza, lai paredzētu finanšu atsauces summu laikposmam no 2016. gada 15. janvāra līdz 2017. gada 14. janvārim,

         IR PIEŅĒMUSI ŠO LĒMUMU.
   1. pants
   Lēmumu 2014/219/KĀDP groza šādi:

               1)

               lēmuma 14. panta 1. punktam pievieno šādu daļu:
               “Ar EUCAP Sahel Mali īstenošanu saistīto izdevumu segšanai paredzētā finanšu atsauces summa laikposmam no 2016. gada 15. janvāra līdz 2017. gada 14. janvārim ir EUR 14 850 000.”;

               2)

               lēmuma 14. panta 2. punktu aizstāj ar šādu:
               “2.   Visus izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Fizisku un juridisku personu dalība procedūrās, ar ko EUCAP Sahel Mali piešķir iepirkuma līgumu slēgšanas tiesības, ir bez ierobežojumiem. Turklāt EUCAP Sahel Mali iegādātajām precēm netiek piemēroti izcelsmes noteikumi. Pēc tam, kad Komisija to apstiprina, EUCAP Sahel Mali var noslēgt tehniskus nolīgumus ar dalībvalstīm, uzņēmējvalsti, iesaistītām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUCAP Sahel Mali vajadzībām.”

         2. pants
   Šis lēmums stājas spēkā tā pieņemšanas dienā.
   To piemēro no 2016. gada 15. janvāra.

      Briselē, 2016. gada 18. janvārī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (OV L 113, 16.4.2014., 21. lpp.).

      (2)  Padomes Lēmums (KĀDP) 2015/76 (2015. gada 19. janvāris), ar ko sāk Eiropas Savienības KDAP misiju Mali (EUCAP Sahel Mali) un groza Lēmumu 2014/219/KĀDP (OV L 13, 20.1.2015., 5. lpp.).


title: 2009/833/EK: Komisijas Lēmums ( 2009. gada 10. novembris ), ar ko pielāgo korekcijas koeficientus, kurus no 2008. gada 1. augusta , 2008. gada 1. septembra , 2008. gada 1. oktobra , 2008. gada 1. novembra , 2008. gada 1. decembra un 2009. gada 1. janvāra piemēro trešās valstīs strādājošo Eiropas Kopienu ierēdņu, pagaidu darbinieku un līgumdarbinieku atalgojumam

text:
               13.11.2009

               LV

               Eiropas Savienības Oficiālais Vēstnesis

               L 297/14

      KOMISIJAS LĒMUMS

   (2009. gada 10. novembris),
   ar ko pielāgo korekcijas koeficientus, kurus no 2008. gada 1. augusta, 2008. gada 1. septembra, 2008. gada 1. oktobra, 2008. gada 1. novembra, 2008. gada 1. decembra un 2009. gada 1. janvāra piemēro trešās valstīs strādājošo Eiropas Kopienu ierēdņu, pagaidu darbinieku un līgumdarbinieku atalgojumam
   (2009/833/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikti ar Padomes Regulu (EEK, Euratom, EOTK) Nr. 259/68 (1), un jo īpaši tās X pielikuma 13. panta otro daļu,
   tā kā:

               (1)

               Piemērojot Civildienesta noteikumu X pielikuma 13. panta pirmo daļu, Padomes Regulā (EK) Nr. 613/2009 (2) no 2008. gada 1. jūlija ir noteikti korekcijas koeficienti atalgojumam, ko izmaksā darba vietas valsts valūtā Eiropas Kopienu ierēdņiem, pagaidu darbiniekiem un līgumdarbiniekiem, kuri strādā trešās valstīs.

               (2)

               Saskaņā ar Civildienesta noteikumu X pielikuma 13. panta otro daļu no 2008. gada 1. augusta, 2008. gada 1. septembra, 2008. gada 1. oktobra, 2008. gada 1. novembra, 2008. gada 1. decembra un 2009. gada 1. janvāra ir jāpielāgo daži korekcijas koeficienti tiem gadījumiem, kuros pēc Komisijas rīcībā esošajiem statistikas datiem dzīves dārdzība, ko aprēķina pēc attiecīga korekcijas koeficienta un valūtas maiņas kursa, dažās trešās valstīs ir izrādījusies par 5 % augstāka nekā iepriekšējā koeficientu noteikšanas vai pielāgošanas reizē,

         IR NOLĒMUSI ŠĀDI.
   Vienīgais pants
   Korekcijas koeficienti, ko piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku darba vietas valsts valūtā izmaksātam atalgojumam, tiek pielāgoti dažām valstīm, kā tas norādīts pielikumā. Pielikumā iekļautas tabulas sešiem mēnešiem, kurās precizēts, uz kurām valstīm pielāgojums attiecas un kādi ir piemērošanas datumi katrai valstij (2008. gada 1. augusts, 2008. gada 1. septembris, 2008. gada 1. oktobris, 2008. gada 1. novembris, 2008. gada 1. decembris un 2009. gada 1. janvāris).
   Atalgojuma aprēķināšanā izmantoto valūtas maiņas kursu nosaka saskaņā ar Finanšu regulas īstenošanas noteikumiem, un tas atbilst maiņas kursiem, kas ir spēkā pirmajā daļā minētajos datumos.

      Briselē, 2009. gada 10. novembrī

            Komisijas vārdā –

            Komisijas locekle

         Benita FERRERO-WALDNER

      (1)  OV L 56, 4.3.1968., 1. lpp.

      (2)  OV L 181, 14.7.2009., 1. lpp.

      PIELIKUMS

         2008. GADA AUGUSTS

                  Darba vieta

                  Ekonomiskās paritātes, 2008. gada augusts

                  Valūtas maiņas kurss, 2008. gada augusts

                  Korekcijas koeficienti, 2008. gada augusts

                  Nav

                  Nav

                  Nav

                  Nav

         2008. GADA SEPTEMBRIS

                  Darba vieta

                  Ekonomiskās paritātes, 2008. gada septembris

                  Valūtas maiņas kurss, 2008. gada septembris (1)

                  Korekcijas koeficienti, 2008. gada septembris (2)

                  Nepāla (3)

                  75,02

                  103,495

                  72,5

         2008. GADA OKTOBRIS

                  Darba vieta

                  Ekonomiskās paritātes, 2008. gada oktobris

                  Valūtas maiņas kurss, 2008. gada oktobris (4)

                  Korekcijas koeficienti, 2008. gada oktobris (5)

                  Argentīna (6)

                  2,744

                  4,549

                  60,3

                  Botsvāna (6)

                  5,003

                  10,0251

                  49,9

                  Gana (7)

                  0,9408

                  1,6575

                  56,8

                  Kirgizstāna (6)

                  52,86

                  52,8043

                  100,1

                  Kongo Demokrātiskā Republika (Kinšasa) (6)

                  1 031

                  828,29

                  124,5

                  Venecuēla (6)

                  2,183

                  3,08504

                  70,8

         2008. GADA NOVEMBRIS

                  Darba vieta

                  Ekonomiskās paritātes, 2008. gada novembris

                  Valūtas maiņas kurss, 2008. gada novembris (8)

                  Korekcijas koeficienti, 2008. gada novembris (9)

                  Ēģipte

                  2,971

                  7,18275

                  41,4

                  Etiopija

                  12,31

                  12,3791

                  99,4

                  Gvineja (Konakri)

                  4 108

                  6 121,77

                  67,1

                  Libērija

                  80,26

                  80,9742

                  99,1

                  Namībija

                  7,548

                  13,0194

                  58,0

                  Nepāla (10)

                  80,21

                  101,68

                  78,9

                  Nikaragva

                  14,96

                  25,6812

                  58,3

                  Austrumtimora

                  0,9402

                  1,3035

                  72,1

         2008. GADA DECEMBRIS

                  Darba vieta

                  Ekonomiskās paritātes, 2008. gada decembris

                  Valūtas maiņas kurss, 2008. gada decembris (11)

                  Korekcijas koeficienti, 2008. gada decembris (12)

                  Saūda Arābija

                  4,887

                  4,7336

                  103,2

                  Kostarika

                  595,5

                  716,885

                  83,1

                  Gana (13)

                  0,9912

                  1,51325

                  65,5

                  Gvatemala

                  8,816

                  9,96951

                  88,4

                  Haiti

                  70,13

                  51,8381

                  135,3

                  Zālamana salas

                  10,94

                  10,1026

                  108,3

                  Jamaika

                  99,81

                  95,647

                  104,4

                  Malāvija

                  146,6

                  177,074

                  82,8

                  Uzbekistāna

                  992

                  1 748,44

                  56,7

                  Sudāna (Hartuma)

                  1,698

                  2,80875

                  60,5

                  Dienvidsudāna (Džuba)

                  2,958

                  2,80875

                  105,3

                  Svazilenda

                  6,188

                  12,7107

                  48,7

                  Ukraina

                  8,686

                  8,04073

                  108,0

                  Vjetnama

                  11 940

                  21 278

                  56,1

         2009. GADA JANVĀRIS

                  Darba vieta

                  Ekonomiskās paritātes, 2009. gada janvāris

                  Valūtas maiņas kurss, 2009. gada janvāris (14)

                  Korekcijas koeficienti, 2009. gada janvāris (15)

                  Argentīna (16)

                  2,906

                  4,8986

                  59,3

                  Botsvāna (16)

                  5,303

                  11,0803

                  47,9

                  Ekvadora

                  0,9626

                  1,4098

                  68,3

                  Kirgizstāna (16)

                  56,5

                  55,5673

                  101,7

                  Madagaskara

                  2 216

                  2 429,72

                  91,2

                  Nepāla (17)

                  85,82

                  106,865

                  80,3

                  Kongo Demokrātiskā Republika (Kinšasa) (16)

                  1 092

                  894,885

                  122,0

                  Dominikas Republika

                  31,86

                  50,4406

                  63,2

                  Tanzānija

                  1 188

                  1 666,43

                  71,3

                  Taizeme

                  26,17

                  48,998

                  53,4

                  Venecuēla (16)

                  2,344

                  3,03107

                  77,3

         (1)  EUR 1 = valsts valūta (Kuba, Salvadora, Ekvadora = USD).

         (2)  Brisele = 100 %.

         (3)  Šai vietai koeficientu pielāgo trīs reizes: 2008. gada septembrim un novembrim un 2009. gada janvārim.

         (4)  EUR 1 = valsts valūta (Kuba, Salvadora, Ekvadora = USD).

         (5)  Brisele = 100 %.

         (6)  Šai vietai koeficientu pielāgo divas reizes: 2008. gada oktobrim un 2009. gada janvārim.

         (7)  Šai vietai koeficientu pielāgo divas reizes: 2008. gada oktobrim un decembrim.

         (8)  EUR 1 = valsts valūta (Kuba, Salvadora, Ekvadora = USD).

         (9)  Brisele = 100 %.

         (10)  Šai vietai koeficientu pielāgo trīs reizes: 2008. gada septembrim un novembrim un 2009. gada janvārim.

         (11)  EUR 1 = valsts valūta (Kuba, Salvadora, Ekvadora = USD).

         (12)  Brisele = 100 %.

         (13)  Šai vietai koeficientu pielāgo divas reizes: 2008. gada oktobrim un decembrim.

         (14)  EUR 1 = valsts valūta (Kuba, Salvadora, Ekvadora = USD).

         (15)  Brisele = 100 %.

         (16)  Šai vietai koeficientu pielāgo divas reizes: 2008. gada oktobrim un 2009. gada janvārim.

         (17)  Šai vietai koeficientu pielāgo trīs reizes: 2008. gada septembrim un novembrim un 2009. gada janvārim.


title: Padomes Lēmums 2005/727/TI (2005. gada 12. oktobris), ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu Šengenas Informācijas sistēmas funkciju ieviešanu, tostarp attiecībā uz terorisma apkarošanu

text:
               19.10.2005

               LV

               Eiropas Savienības Oficiālais Vēstnesis

               L 273/25

      PADOMES LĒMUMS 2005/727/TI
   (2005. gada 12. oktobris),
   ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu Šengenas Informācijas sistēmas funkciju ieviešanu, tostarp attiecībā uz terorisma apkarošanu
   EIROPAS SAVIENĪBAS PADOME,
   ņemot vērā Padomes Lēmumu (EK) 2005/211/TI (2005. gada 24. februāris) par dažu jaunu Šengenas Informācijas sistēmas funkciju ieviešanu, tostarp attiecībā uz terorisma apkarošanu (1), un jo īpaši tā 2. panta 4. punktu,
   tā kā:

               (1)

               Lēmumā 2005/211/TI norādīts, ka tā 1. panta noteikumus piemēro no dienas, ko nosaka Padome, līdzko ir izpildīti vajadzīgie priekšnosacījumi, un ka Padome var pieņemt lēmumu par dažādu datumu noteikšanu dažādu noteikumu piemērošanai. Šie priekšnosacījumi ir izpildīti attiecībā uz Lēmuma 2005/211/TI 1. panta 10. punktu.

               (2)

               Ir lietderīgi Padomes Regulas (EK) Nr. 871/2004 (2004. gada 29. aprīlis) par dažu jaunu Šengenas Informācijas sistēmas funkciju ieviešanu, tostarp attiecībā uz terorisma apkarošanu 1. panta 6. punktu (2), kurš ir identisks Lēmuma 2005/211/TI 1. panta 10. punktam, piemērot no tā paša datuma.

               (3)

               Atsevišķs Padomes lēmums paredz Regulas (EK) Nr. 871/2004 1. panta 6. punkta spēkā stāšanos.

               (4)

               Attiecībā uz Šveici šis lēmums attīsta Šengenas acquis Nolīguma starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (3) nozīmē, kurš attiecas uz jomu, kas minēta Lēmuma Nr. 1999/437/EK (4) 1. panta G punktā, to lasot saistībā ar 4. panta 1. punktu Padomes Lēmumos 2004/849/EK (5) un 2004/860/EK (2004. gada 25. oktobris) (6) par minētā nolīguma parakstīšanu Eiropas Savienības vārdā un Eiropas Kopienas vārdā par dažu šā nolīguma noteikumu provizorisku piemērošanu,

         IR PIEŅĒMUSI ŠO LĒMUMU.
   1. pants
   Lēmuma 2005/211/TI 1. panta 10. punktu piemēro no 2006. gada 1. janvāra.
   2. pants
   Šo lēmumu piemēro no tā pieņemšanas dienas. To publicē Eiropas Savienības Oficiālajā Vēstnesī.

      Luksemburgā, 2005. gada 12. oktobrī

            Padomes vārdā —

            priekšsēdētājs

         C. CLARKE

      (1)  OV L 68, 15.3.2005., 44. lpp.

      (2)  OV L 162, 30.4.2004., 29. lpp.

      (3)  Padomes dokuments 13054/04; pieejams: http://register.consilium.eu.int

      (4)  OV L 176, 10.7.1999., 31. lpp.

      (5)  OV L 368, 15.12.2004., 26. lpp.

      (6)  OV L 370, 17.12.2004., 78. lpp.


title: Komisijas Lēmums (2015. gada 26. oktobris) par to, lai noslēgtu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses

text:
               4.11.2015

               LV

               Eiropas Savienības Oficiālais Vēstnesis

               C 364/4

         KOMISIJAS LĒMUMS
   (2015. gada 26. oktobris)
   par to, lai noslēgtu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (1), no otras puses
   (2015/C 364/04)
   EIROPAS KOMISIJA,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               Padome 2013. gada 21. jūnijā pilnvaroja Komisiju sākt sarunas ar Kosovu par Stabilizācijas un asociācijas nolīgumu. Sarunas tika sekmīgi pabeigtas, 2014. gada 25. jūlijā parafējot nolīgumu.

               (2)

               Nolīgumā ir ietverti arī jautājumi, kuri ir Eiropas Atomenerģijas kopienas kompetencē.

               (3)

               Tāpēc nolīgums būtu jānoslēdz arī Eiropas Atomenerģijas kopienas vārdā attiecībā uz jautājumiem, kuri ir Eiropas Atomenerģijas kopienas dibināšanas līguma darbības jomā.

               (4)

               Par jautājumiem, uz kuriem attiecas Līgums par Eiropas Savienību un Līgums par Eiropas Savienības darbību, nolīguma parakstīšanai un noslēgšanai ir paredzēta atsevišķa procedūra. Stabilizācijas un asociācijas nolīgums Savienības vārdā tiks parakstīts, ņemot vērā tā noslēgšanu vēlāk.

               (5)

               Šis nolīgums neskar dalībvalstu nostājas par Kosovas statusu, par ko lēmumu pieņems saskaņā ar dalībvalstīs pieņemto praksi un starptautiskajām tiesībām.

               (6)

               Turklāt neviens termins, formulējums vai definīcija, kas izmantota šajā lēmumā un nolīgumā, nedz atsauce uz nepieciešamo juridisko pamatu nolīguma noslēgšanai nenozīmē to, ka Eiropas Atomenerģijas kopiena atzīst Kosovu par neatkarīgu valsti, kā arī nenozīmē, ka atsevišķas dalībvalstis Kosovu par tādu atzīst, ja iepriekš nav to izdarījušas.

               (7)

               Stabilizācijas un asociācijas nolīgums starp Eiropas Savienību un Eiropas Atomenerģijas kopienu, no vienas puses, un Kosovu, no otras puses, būtu jānoslēdz Eiropas Atomenerģijas kopienas vārdā,

         IR PIEŅĒMUSI ŠO LĒMUMU.
   1. pants
   Ar šo apstiprina, ka Eiropas Komisija Eiropas Atomenerģijas kopienas vārdā noslēdz Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses.
   Nolīguma teksts ir pievienots Padomes Lēmumam par to, lai Eiropas Savienības vārdā parakstītu un provizoriski piemērotu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses (2).
   2. pants
   Šis lēmums neskar dalībvalstu un Eiropas Atomenerģijas kopienas nostāju par Kosovas statusu.
   3. pants
   Komisijas loceklis, kurš atbildīgs par Eiropas kaimiņattiecību politiku un paplašināšanās sarunām, ar šo tiek pilnvarots parakstīt Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses, un Eiropas Atomenerģijas kopienas vārdā deponēt nolīguma 144. pantā minēto apstiprinājuma aktu.

      Briselē, 2015. gada 26. oktobrī

            Komisijas vārdā –

            Komisijas loceklis

         Johannes HAHN

      (1)  Šis nosaukums neskar nostājas par statusu un atbilst ANO DP rezolūcijai 1244(1999) un Starptautiskās tiesas atzinumam par Kosovas neatkarības deklarāciju.

      (2)  Dokumenti 10728/1/15 REV 1 un 10724/2/15 REV 2 COWEB 66 (Oficiālajā Vēstnesī vēl nav publicēti).


title: Padomes Lēmums (KĀDP) 2017/734 (2017. gada 25. aprīlis), ar ko groza Lēmumu 2013/184/KĀDP par ierobežojošiem pasākumiem pret Mjanmu/Birmu

text:
               26.4.2017

               LV

               Eiropas Savienības Oficiālais Vēstnesis

               L 108/35

         PADOMES LĒMUMS (KĀDP) 2017/734
   (2017. gada 25. aprīlis),
   ar ko groza Lēmumu 2013/184/KĀDP par ierobežojošiem pasākumiem pret Mjanmu/Birmu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. aprīlī pieņēma Lēmumu 2013/184/KĀDP (1) par ierobežojošiem pasākumiem pret Mjanmu/Birmu.

               (2)

               Padome 2016. gada 21. aprīlī pieņēma Lēmumu (KĀDP) 2016/627 (2), ar ko ierobežojošos pasākumus atjauno līdz 2017. gada 30. aprīlim.

               (3)

               Pamatojoties uz Lēmuma 2013/184/KĀDP pārskatīšanu, ierobežojošie pasākumi būtu jāatjaunina līdz 2018. gada 30. aprīlim.

               (4)

               Tādēļ attiecīgi būtu jāgroza Lēmums 2013/184/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2013/184/KĀDP 3. pantu aizstāj ar šādu:

      “3. pants
      Šo lēmumu piemēro līdz 2018. gada 30. aprīlim. To pastāvīgi pārskata. To attiecīgi atjauno vai groza, ja Padome uzskata, ka lēmuma mērķi nav sasniegti.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem pret Mjanmu/Birmu un ar ko atceļ Lēmumu 2010/232/KĀDP (OV L 111, 23.4.2013., 75. lpp.).

      (2)  Padomes Lēmums (KĀDP) 2016/627 (2016. gada 21. aprīlis), ar ko groza Lēmumu 2013/184/KĀDP par ierobežojošiem pasākumiem pret Mjanmu/Birmu (OV L 106, 22.4.2016., 23. lpp.).


title: Padomes Lēmums 2005/719/TI (2005. gada 12. oktobris), ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu funkciju ieviešanu Šengenas Informācijas sistēmā, tostarp attiecībā uz terorisma apkarošanu

text:
               15.10.2005

               LV

               Eiropas Savienības Oficiālais Vēstnesis

               L 271/54

      PADOMES LĒMUMS 2005/719/TI
   (2005. gada 12. oktobris),
   ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu funkciju ieviešanu Šengenas Informācijas sistēmā, tostarp attiecībā uz terorisma apkarošanu
   EIROPAS SAVIENĪBAS PADOME,
   ņemot vērā Padomes Lēmumu 2005/211/TI (2005. gada 24. februāris) par dažu jaunu funkciju ieviešanu Šengenas Informācijas sistēmā, tostarp attiecībā uz terorisma apkarošanu (1), un jo īpaši tā 2. panta 4. punktu,
   tā kā:

               (1)

               Lēmumā 2005/211/TI norādīts, ka tā 1. pants stājas spēkā Padomes noteiktā datumā, līdzko ir izpildīti vajadzīgie priekšnosacījumi, un ka Padome var pieņemt lēmumu par dažādu datumu noteikšanu dažādu noteikumu piemērošanai. Šie priekšnosacījumi ir izpildīti attiecībā uz Lēmuma 2005/211/TI 1. panta 12. punktu.

               (2)

               Attiecībā uz Šveici šis lēmums attīsta Šengenas acquis Nolīguma starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (2) nozīmē, kurš attiecas uz jomu, kas minēta Lēmuma 1999/437/EK (3) 1. panta G punktā, to lasot saistībā ar 4. panta 1. punktu Padomes Lēmumos 2004/849/EK (4) un 2004/860/EK (5) par minētā nolīguma parakstīšanu Eiropas Savienības vārdā un Eiropas Kopienas vārdā un par dažu šā nolīguma noteikumu provizorisku piemērošanu,

         IR PIEŅĒMUSI ŠO LĒMUMU.
   1. pants
   Lēmuma 2005/211/TI 1. panta 12. punktu piemēro no 2005. gada 15. oktobra.
   2. pants
   Šo lēmumu piemēro no tā pieņemšanas dienas. To publicē Eiropas Savienības Oficiālajā Vēstnesī.

      Luksemburgā, 2005. gada 12. oktobrī

            Padomes vārdā —

            priekšsēdētājs

         C. CLARKE

      (1)  OV L 68, 15.3.2005., 44. lpp.

      (2)  Padomes dokuments Nr. 13054/04; pieejams: http://register.consilium.eu.int

      (3)  OV L 176, 10.7.1999., 31. lpp.

      (4)  OV L 368, 15.12.2004., 26. lpp.

      (5)  OV L 370, 17.12.2004., 78. lpp.


title: 2010/289/: Padomes Lēmums ( 2010. gada 19. janvāris ) par pārmērīga budžeta deficīta situāciju Slovēnijā

text:
               21.5.2010

               LV

               Eiropas Savienības Oficiālais Vēstnesis

               L 125/46

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Slovēnijā
   (2010/289/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Slovēnijas apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1) (kas ir Stabilitātes un izaugsmes pakta sastāvdaļa), paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta novēršanas procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisijai jāadresē Padomei atzinums, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Slovēnijā bija pārmērīgs budžeta deficīts. Tāpēc Komisija adresēja Padomei šādu atzinumu par Slovēniju 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Slovēnijas gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Slovēnijas iestādes paziņoja 2009. gada oktobrī, patlaban ir plānots, ka valsts kopbudžeta deficīts Slovēnijā 2009. gadā sasniegs 5,9 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Var uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Konkrēti, cita starpā, tas ir ekonomikas nopietnas lejupslīdes rezultāts Līguma un Stabilitātes un izaugsmes pakta izpratnē. Saskaņā ar Komisijas dienestu 2009. gada rudens prognozi ir plānots, ka reālais IKP pieaugums, kas laika posmā starp 2007. un 2008. gadu samazinājās uz pusi, 2009. gadā kļūs izteikti negatīvs (– 7,4 %). Kaut arī Slovēnijas budžeta rādītāji bija labi nesenā pagātnē, kad ekonomiskie apstākļi vēl bija labvēlīgi, pateicoties budžeta ieņēmumiem, kas bija lielāki, nekā paredzēts, šobrīd budžeta izpildē ir vērojams izdevumu pārtēriņš. Turklāt plānoto atsauces vērtības pārsniegumu nevar uzskatīt par īslaicīgu, jo saskaņā ar Komisijas dienestu 2009. gada rudens prognozi budžeta deficīts varētu pieaugt no 6,3 % no IKP 2009. gadā līdz aptuveni 7 % no IKP 2011. gadā, pieņemot, ka politika netiks mainīta, bet ir prognozēts, ka reālais IKP sasniegs mēreni pozitīvu izaugsmi. Izdarot šādu pieņēmumu, ir ņemts vērā, ka saskaņā ar valdības plāniem lielākā daļa ar krīzi saistīto ārkārtas un Eiropas ekonomikas atveseļošanas plānam atbilstīgo pasākumu, kas 2009. gadā veido gandrīz 1¼ % no IKP, 2010. un 2011. gadā tiks pakāpeniski atcelti. Līgumā minētais deficīta kritērijs nav izpildīts.

               (8)

               Saskaņā ar Slovēnijas iestāžu paziņotajiem datiem 2009. gada oktobrī valsts kopējais parāds joprojām ir ievērojami zem atsauces vērtības – 60 % no IKP –, un plānots, ka 2009. gadā tas būs 34,2 %. Saskaņā ar Komisijas dienestu 2009. gada rudens prognozi, pieņemot, ka politika netiks mainīta, parāda attiecība pret IKP līdz 2011. gadam turpinās pieaugt un sasniegs aptuveni 48 % no IKP.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Slovēnijas gadījumā abi minētie nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Slovēnijā ir pārmērīgs budžeta deficīts.
   2. pants
   Šis lēmums ir adresēts Slovēnijas Republikai.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Slovēniju, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Padomes Lēmums 2011/499/KĀDP ( 2011. gada 1. augusts ), ar kuru groza un pagarina Lēmumu 2010/450/KĀDP, ar ko ieceļ Eiropas Savienības īpašo pārstāvi Sudānā

text:
               11.8.2011

               LV

               Eiropas Savienības Oficiālais Vēstnesis

               L 206/50

         PADOMES LĒMUMS 2011/499/KĀDP
   (2011. gada 1. augusts),
   ar kuru groza un pagarina Lēmumu 2010/450/KĀDP, ar ko ieceļ Eiropas Savienības īpašo pārstāvi Sudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 11. augustā pieņēma Lēmumu 2010/450/KĀDP (1), ar ko Rosalind MARSDEN kundzi ieceļ par Eiropas Savienības īpašo pārstāvi (“ESĪP”) Sudānā no 2010. gada 1. septembra līdz 2011. gada 31. augustam.

               (2)

               Dienvidsudānas Republika 2011. gada 9. jūlijā pasludināja savu neatkarību, un kopš minētā brīža ESĪP darbība attiecas uz divām neatkarīgām valstīm.

               (3)

                  Rosalind MARSDEN kundze būtu jāieceļ par ESĪP Sudānas Republikā un Dienvidsudānas Republikā no 2011. gada 9. jūlija līdz 2012. gada 30. jūnijam. Lēmumu 2010/450/KĀDP tāpēc vajadzētu grozīt un vajadzētu paplašināt tā darbības jomu.

               (4)

               ESĪP īstenos savas pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/450/KĀDP ar šo groza šādi:

               1)

               virsrakstu aizstāj ar šādu:

               2)

               lēmuma 1., 2. un 3. pantu aizstāj ar šādiem:
               “1. pants
               Eiropas Savienības īpašais pārstāvis
               Ar šo Rosalind MARSDEN kundze ir iecelta par Eiropas Savienības īpašo pārstāvi (ESĪP) Sudānas Republikā (“Sudāna”) un Dienvidsudānas Republikā (“Dienvidsudāna”) no 2011. gada 9. jūlija līdz 2012. gada 30. jūnijam. ESĪP pilnvaras var beigties ātrāk, ja Padome pieņemtu tādu lēmumu pēc Savienības Augstā pārstāvja ārlietās un drošības politikas jautājumos (“AP”) priekšlikuma.
               2. pants
               Politikas mērķi
               ESĪP pilnvaru pamatā ir Eiropas Savienības (“ES” vai “Savienība”) politikas mērķi attiecībā uz Sudānu un Dienvidsudānu, proti, lai – strādājot kopā ar Sudānas pusēm, Āfrikas Savienību (“ĀS”) un Apvienoto Nāciju Organizāciju (“ANO”), kā arī citām valsts, reģionālām un starptautiskām ieinteresētajām personām – nodrošinātu Sudānas un Dienvidsudānas mierīgu līdzāspastāvēšanu pēc Vispārējā miera nolīguma (“VMN”) darbības beigām un Dienvidsudānas neatkarības pasludināšanas 2011. gada 9. jūlijā. Savienības politikas mērķi ietver aktīvu piedalīšanos jebkādu atlikušo jautājumu atrisināšanā saistībā ar VMN un laikposmu pēc VMN un atbalsta sniegšanu pusēm, lai tās varētu īstenot pasākumus, par kuriem ir panākta vienošanās; atbalstu centieniem stabilizēt trauslo situāciju ziemeļu un dienvidu robežas zonā; iestāžu veidošanas sekmēšanu un stabilitātes, drošības un attīstības veicināšanu Dienvidsudānā; Darfūras konflikta politiskā risinājuma veicināšanu; demokrātiskas pārvaldes, atbildības un cilvēktiesību ievērošanas veicināšanu, tostarp sadarbības ar Starptautisko Krimināltiesu sekmēšanu; turpmāku iesaistīšanos Austrumsudānā; un humānās palīdzības pieejamības uzlabošanu visā Sudānā un Dienvidsudānā.
               ESĪP pilnvaru pamatā ir arī Savienības politikas mērķis sniegt atbalstu tam, lai mazinātu un novērstu draudus, ko Dienvidsudānas un plašāka reģiona stabilitātei rada Svētā pretošanās armija (“LRA”).
               3. pants
               Pilnvaras
               1.   Lai sasniegtu politikas mērķus, ESĪP ir pilnvarots:

                           a)

                           uzturēt sakarus ar Sudānas valdību, Dienvidsudānas valdību, Sudānas un Dienvidsudānas politiskajām partijām, Dārfūras bruņotajām kustībām, pilsonisko sabiedrību un nevalstiskajām organizācijām, lai sasniegtu Savienības politikas mērķus;

                           b)

                           cieši sadarboties ar ANO, ĀS, un jo īpaši ar ĀS Augsta līmeņa īstenošanas darba grupu Sudānai (“AUHIP”), Arābu valstu līgu (“LAS”), Starpvaldību attīstības iestādi un citām vadošām reģionālām un starptautiskām ieinteresētām pusēm, tostarp ar ASV īpašo sūtni;

                           c)

                           piedalīties attiecīgos starptautiskos un sabiedriskos forumos, lai veicinātu Savienības politikas mērķus un starptautisko centienu saskaņotību, kas vērsti uz Sudānu;

                           d)

                           sekmēt starptautiskos centienus panākt vispārēju, iekļaujošu un ilgstošu miera nolīgumu attiecībā uz Dārfūru, cieši sadarbojoties ar ANO, ĀS, Kataras valdību un citām starptautiskām ieinteresētajām pusēm;

                           e)

                           veicināt cilvēktiesību ievērošanu, uzturot regulārus sakarus ar attiecīgām Sudānas un Dienvidsudānas iestādēm, Starptautiskās Krimināltiesas prokurora biroju, Augstā komisāra cilvēktiesību jautājumos biroju un cilvēktiesību novērotājiem, kas darbojas reģionā;

                           f)

                           sekmēt to, ka tiek īstenota Savienības cilvēktiesību politika, tostarp Savienības Cilvēktiesību pamatnostādnes, jo īpaši ES Pamatnostādnes par bērniem un bruņotiem konfliktiem, kā arī par vardarbību pret sievietēm un meitenēm un par visu veidu pret viņām vērstas diskriminācijas apkarošanu, un Savienības politika attiecībā uz ANO Drošības padomes Rezolūciju (“ANO DPR”) 1325 (2000) par sievietēm, mieru un drošību, tostarp novērojot un ziņojot par notikumiem šajā jomā, kā arī izstrādājot ieteikumus šajā sakarā;

                           g)

                           aktīvi sekmēt to, ka tiek īstenota visaptveroša Savienības pieeja Sudānai un Dienvidsudānai, par ko Ārlietu padome vienojās 2011. gada 20. jūnijā;

                           h)

                           pārraudzīt un ar visām attiecīgajām ieinteresētajām pusēm koordinēt Savienības iesaistīšanos nolūkā atbalstīt centienus mazināt un novērst draudus, ko Svētā pretošanās armija rada civiliedzīvotājiem un stabilitātei Dienvidsudānā un plašākā reģionā.

                     2.   Īstenojot savas pilnvaras, ESĪP, inter alia:

                           a)

                           dod padomu un ziņo par Savienības nostāju definēšanu starptautiskos forumos, lai aktīvi veicinātu un stiprinātu konsekventu Savienības politikas pieeju Sudānai un Dienvidsudānai;

                           b)

                           pārrauga visas Savienības darbības un cieši sadarbojas ar Savienības delegācijām Hartumā un Džubā un ar Savienības delegācijām ĀS Adisabebā un ANO Ņujorkā;

                           c)

                           sniedz ieguldījumu politiskajā procesā un darbībās, kas saistītas ar jebkādu atlikušo jautājumu atrisināšanu saistībā ar VMN un laikposmu pēc VMN un atbalsta sniegšanu pusēm, lai tās varētu īstenot pasākumus, par kuriem ir panākta vienošanās, kā arī ar atbalsta sniegšanu centieniem iestāžu veidošanas jomā Dienvidsudānā;

                           d)

                           sekmē to, ka tiek īstenota Savienības cilvēktiesību politika, tostarp Savienības Cilvēktiesību pamatnostādnes, jo īpaši ES Pamatnostādnes par bērniem un bruņotiem konfliktiem, kā arī par vardarbību pret sievietēm un meitenēm un par visu veidu pret viņām vērstas diskriminācijas apkarošanu, un Savienības politika attiecībā uz ANO DPR 1325 (2000) par sievietēm, mieru un drošību, tostarp novērojot un ziņojot par notikumiem šajā jomā, kā arī izstrādājot ieteikumus šajā sakarā; un

                           e)

                           seko līdzi un ziņo par Sudānas un Dienvidsudānas atbilstību attiecīgajām ANO DPR, jo īpaši ANO DPR 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010).”;

               3)

               lēmuma 4. pantam pievieno šādu punktu:
               “3.   ESĪP strādā ciešā sadarbībā ar Eiropas Ārējās darbības dienestu (“EĀDD”).”;

               4)

               lēmuma 5. panta 1. punktu aizstāj ar šādu:
               “1.   Finanšu atsauces summu, kas ir EUR 1 820 000, palielina par EUR 955 000, lai segtu ar ESĪP pilnvaru īstenošanu saistītos izdevumus laikposmā no 2010. gada 1. septembra līdz 2012. gada 30. jūnijam.”;

               5)

               lēmuma 6. pantu aizstāj ar šādu:
               “6. pants
               Komandas izveide un tās sastāvs
               1.   ESĪP saskaņā ar savām pilnvarām un atbilstīgajiem piešķirtajiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
               2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
               3.   Viss norīkotais personāls turpina būt nosūtītājas dalībvalsts, Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
               4.   ESĪP birojus izveido Briselē, Hartumā un Džubā, nodrošinot nepieciešamo politisko, administratīvo un materiāltehniskā atbalsta personālu.”;

               6)

               lēmuma 8. pantu aizstāj ar šādu:
               “8. pants
               ES klasificētas informācijas drošība
               ESĪP un viņa komandas locekļi ievēro drošības principus un minimālos standartus, kas noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).

               7)

               lēmuma 10. pantu aizstāj ar šādu:
               “10. pants
               Drošība
               Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

                           a)

                           izstrādājot konkrētai misijai drošības plānu, ietverot fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

                           b)

                           nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

                           c)

                           nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, kas piešķirta misijas teritorijai;

                           d)

                           nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.”;

               8)

               lēmuma 11. panta 2. punktu aizstāj ar šādu:
               “2.   ESĪP regulāri ziņo Politikas un drošības komitejai par situāciju Dārfūrā un par situāciju Sudānā un Dienvidsudānā.”;

               9)

               lēmuma 12. panta 2. punktu aizstāj ar šādu:
               “2.   Misijas norises vietā ESĪP uztur ciešu saikni ar Savienības delegāciju vadītājiem, tostarp Hartumā, Džubā, Adisabebā un Ņujorkā, un ar dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.”;

               10)

               lēmuma 13. pantu aizstāj ar šādu:
               “13. pants
               Pārskatīšana
               Šā lēmuma īstenošanu un saderību ar citām Savienības darbībām reģionā regulāri pārskata. ESĪP 2012. gada janvāra beigās iesniedz Padomei, AP un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.”

         2. pants
   Šis lēmums stājas spēkā tā pieņemšanas dienā.
   To piemēro no 2011. gada 9. jūlija.

      Briselē, 2011. gada 1. augustā

            Padomes vārdā –

            priekšsēdētājs

         M. DOWGIELEWICZ

      (1)  OV L 211, 12.8.2010., 42. lpp.

      (2)  OV L 141, 27.5.2011., 17. lpp.”;